Titus Buberník

Titus Buberník (* 12. október 1933, Pusté Úľany† 27. marec 2022, Bratislava) bol slovenský futbalista a doktor práv. Hral za ČH Bratislava a bol známy ako gentleman na ihrisku.

V česko-slovenskom reprezentačnom mužstve odohral 32 zápasov. Reprezentoval na majstrovstvách sveta v roku 1958 a v roku 1962, kde Česko-Slovensko získalo striebro.

Získal bronzovú medailu na Pohári národov 1960, teda na prvom európskom šampionáte, na ktorom ho zaradili do All Stars tímu.

Ako prvý slovenský hráč sa umiestnil v prestížnej ankete Zlatá lopta, v roku 1959 ho zaradili na celkové 17. miesto.

V roku 2015 o ňom vyšla kniha pod názvom Titus Buberník - Elegán v kopačkách, ktorej autorom je Mojmír Staško.

Referencie

Iné projekty 

Narodenia v 1933
Osobnosti z Pustých Úľan
Slovenskí futbalisti
Hráči FK Inter Bratislava
Česko-slovenskí futbalisti